नई दिल्ली : उत्तर प्रदेश के अलीगढ़ में बीजेपी नेता की दादागीरी का मामला सामने आया है. अलीगढ़ में गाड़ी खड़ी करने को लेकर कहासुनी के चलते बीजेपी नेता महानगर अध्यक्ष संजय गोयल ने अपने साथियों के साथ मिलकर एक बुज़ुर्ग व्यापारी की पिटाई कर दी. दरअसल व्यापारी का बेटा गोदाम गया था, वहां गाड़ी खड़ी करने को लेकर हुए विवाद में बीजेपी नेता संजय गोयल के ड्राइवर से बहस हो गई. इसके बाद सूचना पर संजय गोयल भी पहुंच गए और उन्होंने लाठी डंडों से व्यापारी की पिटाई शुरू कर दी. व्यापारी जब जान बचाकर पड़ोसी के घर में घुसा तो वहां से भी खींचकर पीटा. पीड़ित का आरोप है कि थाने में शिकायत करने गए तो परिवार पर समझौता करने का दबाव बनाया गया. वहीं पुलिस का कहना है कि मामला दर्ज कर लिया गया है और जांच जारी है.